CELEX: 62019TA0134
Language: da
Date: 2021-03-10 00:00:00
Title: Sag T-134/19: Rettens dom af 10. marts 2021 — AM mod EIB (Personalesag – ansatte ved EIB – løn – formaliteten – frist for anmodning om forligsprocedure – bebyrdende retsakt – godtgørelse for geografisk mobilitet – overførsel til et eksternt kontor – afslag på godtgørelse – annullations- og erstatningssøgsmål)

17.5.2021   
            
            
               DA
            
            
               Den Europæiske Unions Tidende
            
            
               C 189/16
            
         
      Rettens dom af 10. marts 2021 — AM mod EIB
      (Sag T-134/19) (1)
      
      (Personalesag - ansatte ved EIB - løn - formaliteten - frist for anmodning om forligsprocedure - bebyrdende retsakt - godtgørelse for geografisk mobilitet - overførsel til et eksternt kontor - afslag på godtgørelse - annullations- og erstatningssøgsmål)
      (2021/C 189/18)
      Processprog: fransk
      
         Parter
      
      
         Sagsøger: AM (ved advokaterne L. Levi og A. Champetier)
      
         Sagsøgt: Den Europæiske Investeringsbank (ved G. Faedo og M. Loizou, som befuldmægtigede, bistået af advokat A. Dal Ferro)
      
         Sagens genstand
      
      Søgsmål anlagt i henhold til artikel 270 TEUF og artikel 50a i statutten for Den Europæiske Unions Domstol med påstand dels om annullation af EIB’s afgørelser af 30. juni og 11. december 2017 samt om fornødent formanden for EIB’s afgørelse af 20. november 2018, der bekræfter disse afgørelser, hvorved EIB afslog at indrømme sagsøgeren godtgørelse for geografisk mobilitet, dels om erstatning for den økonomiske og ikke-økonomiske skade, som sagsøgeren angiveligt har lidt som følge af disse afgørelser.
      
         Konklusion
      
      
                  1)
               
               
                  Afgørelserne fra Den Europæiske Investeringsbank (EIB) af 30. juni og 11. december 2017 annulleres, for så vidt som AM derved blev meddelt afslag på godtgørelse for geografisk mobilitet.
               
            
                  2)
               
               
                  I øvrigt frifindes EIB.
               
            
                  3)
               
               
                  EIB bærer sine egne omkostninger og betaler de af AM afholdte omkostninger.
               
            
         (1)  EUT C 155 af 6.5.2019.